Innsiglið “ Approved for Nordic Operators ” felur í sér tryggingu fyrir því að Samsung tæki hefur verið prófað af Samsung Electronics Nordic . Það staðfestir að tækið virki á fjarskiptakerfum á Íslandi og öðrum Norðurlöndum . Okkur þykir sjálfsagt mál að hægt sé að stilla síma og spjaldtölvur á það tungumál sem hentar okkur . Okkur hjá Samsung finnst mikilsvert að fólk geti notað síma með íslensku notendaviðmóti . En tungumálið er ekki það eina sem getur verið ólíkt milli landa . Fjarskiptakerfi geta verið og eru mismunandi milli landa . Þess vegna aðlagar Samsung vélbúnað og hugbúnað tækja eftir landssvæðum og fjarskiptafyrirtækjum . Við framkvæmum prófanir í samvinnu við fjarskiptafyrirtækin á Norðurlöndunum til að tryggja að tækin virki eins og til er ætlast . Þess utan getur reynst flóknara að sækja í framleiðandaábyrgð og aðra þjónustu á tækjum sem koma langt að . Við ráðum viðskiptavinum eindregið frá því að kaupa tæki sem ekki eru “ Approved for Nordic Operators ” . Með þessum hætti næst fram það markmið að tæki með SIM-korti sem merkt eru “ Approved for Nordic Operators ” virka sem skyldi á fjarskiptanetum á Íslandi og öðrum Norðurlöndum , eru stöðug og nýta möguleika fjarskiptakerfanna til fullnustu . Innsiglið er á umbúðum utan af tækjum frá Samsung sem seld eru á Norðurlöndunum frá og með september 2012 . Virkni 4G - tækja á 4G ( LTE ) fjarskiptanetum , símtöl yfir 4G ( VoLTE ) og símtöl yfir þráðlaus net ( VoWiFi ) geta verið háð takmörkunum eftir tækjum , fjarskiptafyrirtækjum og áskriftarleiðum . Hafðu samband við þitt fjarskiptafyrirtæki til að fá nánari upplýsingar . Tæki sem virka á íslenskum fjarskiptanetum Við notum vafrakökur fyrir bestu mögulegu upplifun og eðlilega virkni á vefnum okkar , þar á meðal til greiningar á umferð og til að geta boðið upp á tengingu við samfélagsmiðla .